text: Kolding gruser små veje for skraldemænd
  11 januar 2011 kl. 16.40
  Mens sne og is hastigt smelter, går Kolding Kommune i gang med at gruse de små veje, så skraldemændene kan komme rundt.
  Ca. 10.000 borgere i kommunen har ikke fået henteet deres affald i ugevis. En del ikke siden slutningen af november. Begrundelsen har været, at skraldemændene har afvist af arbejde, fordi de frygter at falde på de glatte veje.
  
  Isbelagte småveje
  Derfor går Kolding Kommune nu igang med at gruse de såkaldte kategori D-veje - de mindste kommunale veje. Her har den sidste uges vekslen mellem tø og frost givet hårde isbelægninger.
  
  Mange klager
  Borgmester Jørn Petersen holdt fredag et møde med entreprenøren om problemerne på de mindste veje. Kommunen har modtaget rigtig mange klager over skralde-firmaet.
  